ผลจากการลดราคา Nutella จากราคา 4.50 ยูโร เหลือเพียง 1.4 ยูโร ใน Intermarché คืออะไร
เชนซุปเปอร์มาร์เก็ตชื่อดังในฝรั่งเศสจัดโปรโมชั่นลดราคา Nutella จาก 175 บาท เหลือ 55 บาท ทำให้เกิดเหตุการณ์ที่เรียกได้ว่า “แทบจะเหยียบกันตาย” สุดท้ายห้างออกมาบอกว่า “ขอโทษที่จัดโปรแรงเกินไป ไม่รู้ว่าจะมีลูกค้าต้องการสินค้ามากมายขนาดนี้” Nutella ลดราคา จนโกลาหล เป็นหนึ่งในข่าวตลกร้ายข่าวหนึ่งในวงการค้าปลีกฝรั่งเศส เมื่อ Intermarché เชนซุปเปอร์มาร์เก็ตชื่อดังในฝรั่งเศส ประกาศลดราคา Nutella ลงกว่า 70% จากราคา 4.50 ยูโร (175 บาท) เหลือเพียง 1.4 ยูโร หรือ 55 บาทเท่านั้น จากราคา 4.50 ยูโร (175 บาท) เหลือเพียง 1.4 ยูโร หรือ 55 บาทเท่านั้น ผลจากการลดราคา Nutella ปรากฎว่า ลูกค้าต่างพากันเข้ามาซื้อเป็นจำนวนมาก เกิดการยื้อแย่งสินค้า จนนำไปสู่การปะทะกัน รุนแรงไปจนถึงขั้นทำร้ายร่างกาย และถึงขั้นที่มีลูกค้าบางคนต้องโทรเรียกเจ้าหน้าที่ตำรวจให้เข้ามาระงับเหตุจลาจลในครั้งนี้ ลองดูภาพเหตุการณ์จากวิดีโอของ TIME ด้านล่างนี้ จะเห็นภาพความโกลาหล ที่สำคัญมีทุกเพศทุกวัยที่เข้ามาแย่งซื้อ Nutella ลดราคา   พนักงานประจำสาขาทางตอนเหนือของฝรั่งเศส เล่าให้ฟังว่า “มันคือหายนะจริงๆ มีคนประมาณ 200 คนมารอต่อแถวอยู่หน้าร้านตั้งแต่ยังไม่เปิด … ความวุ่นวายทั้งหมดที่เกิดขึ้นก็เพียงเพื่อ Nutella กระปุกเดียว” ลูกค้าคนหนึ่งให้สัมภาษณ์ว่า “พวกเขาเหมือนสัตว์ป่า [ที่เข้ามารุมซื้อ Nutella] มีผู้หญิงคนหนึ่งถูกดึงผม และมีคนหนึ่งถูกกล่องกระแทกหัว เลือดไหลเต็มแขน” ท้ายที่สุด เรื่องจบลงที่ว่า Intermarché ออกาขอโทษกับเหตุการณ์ที่เกิดขึ้น พร้อมทั้งบอกว่ารู้สึก “ประหลาดใจ” เหมือนกันกับความต้องการของลูกค้าที่สูงมากขนาดนี้ ไม่ใช่ครั้งแรกกับปรากฏการณ์หึงหวง Nutella เหตุการณ์ยื้อแย่ง Nutella จนเลือดตกยางออกในฝรั่งเศสครั้งนี้ ไม่ใช่ครั้งแรก ย้อนไปในปี 2015 ในรัฐแคลิฟอร์เนีย ประเทศสหรัฐอเมริกา ลูกค้าสูงวัยรายหนึ่งอายุ 78 ปี ได้รับบาดเจ็บที่ใบหน้า ถูกหนุ่มวัย 24 ปีออกหมัด เพราะ ทนที่คุณลุงบ่นไม่ไหวว่าเขาซื้อ Nutella มากเกินไป กรณีศึกษา บทเรียนและภาพลักษณ์แบรนด์ที่ Nutella ต้องตระหนัก ถ้าจะมีข้อดีในแง่การตลาดสำหรับข่าวนี้ คือการที่ Nutella เป็นข่าว แสงสปอร์ตไลท์ฉายส่องไปที่แบรนด์ แม้จะเป็นข่าวด้านลบ แต่ในขณะเดียวกันก็สะท้อนให้เห็นถึง ชื่อเสียงและความเป็นแบรนด์ขวัญใจ เพราะถึงขั้นที่ลูกค้าตบตี ยื้อแย่ง ฉุดกระชากจนเลือดตกยางออก เพื่อช็อกโกแล็ต 1 กระปุก ไม่ได้เกิดขึ้นกับแบรนด์ไหนได้ง่ายๆ แต่ตรงนี้ต้องให้ข้อมูลไว้ด้วยว่า คนฝรั่งเศสค่อนข้างคลั่งช็อกโกแล็ตอยู่พอตัว แต่คำถามคือ มีทางเลือกอื่นที่เป็นไปได้หรือไม่ หากแบรนด์ต้องการจัดโปรโมชั่นลดราคาสินค้าเพื่อเรียกความสนใจ (แต่ในที่นี้คือเชนซุปเปอร์มาเก็ตในฝรั่งรายนี้ที่ทำโปรโมชั่นลดราคา ไม่ใช่แบรนด์ Nutella) เพราะนอกจากจะทำการจำกัดสินค้า เช่น หนึ่งครอบครัวซื้อได้กี่กระปุก หนึ่งคนซื้อได้กี่ชิ้น ทำไมไม่ลองผสมผสานการทำโปรโมชั่นแบบออฟไลน์-ออนไลน์เข้าด้วยกัน เป็นต้นว่า ซื้อ Nutella ที่ร้านจำนวน 1 กระปุก จะได้รับสิทธิ์ซื้อทางออนไลน์แบบลดราคา แล้วทีนี้จะกี่กระปุกก็ว่ากันไป รับรองว่าไม่มีการยื้อแย่ง ฉุกกระชากลากถูอย่างแน่นอน เพราะต้องไม่ลืมว่า ในระยะยาวแล้ว ลำพังตัวสินค้าที่ไปนั่งอยู่ในใจอาจไม่เพียงพอ ประสบการณ์ในการซื้อสินค้าของลูกค้าก็สำคัญไม่แพ้กัน
Intermarché เชนซุปเปอร์มาร์เก็ตชื่อดังในฝรั่งเศส ประกาศลดราคา Nutella ลงกว่า 70% จากราคา 4.50 ยูโร (175 บาท) เหลือเพียง 1.4 ยูโร หรือ 55 บาทเท่านั้น ผลจากการลดราคา Nutella ปรากฎว่า ลูกค้าต่างพากันเข้ามาซื้อเป็นจำนวนมาก เกิดการยื้อแย่งสินค้า จนนำไปสู่การปะทะกัน รุนแรงไปจนถึงขั้นทำร้ายร่างกาย และถึงขั้นที่มีลูกค้าบางคนต้องโทรเรียกเจ้าหน้าที่ตำรวจให้เข้ามาระงับเหตุจลาจลในครั้งนี้